                             højesterets dom
                       afsagt mandag den 1. december 2014
sag 266/2013
(2. afdeling)
extreme land scandinavia aps (tidligere geographical norway aps)
og
a
(advokat jørgen lykkegård for begge)
mod
artextyl sarl
(advokat lars karnøe)
i tidligere instans er afsagt dom af sø- og handelsretten den 28. oktober 2013.
i pådømmelsen har deltaget fem dommere: niels grubbe, poul dahl jensen, hanne schmidt,
lars hjortnæs og jan schans christensen.
sagen er behandlet skriftligt, jf. retsplejelovens § 387.
påstande
parterne har gentaget deres påstande.
supplerende sagsfremstilling
det fremgår af udskrifter fra varemærkeregistre, at artextyl sarl er indehaver af retten til
det i frankrig registrerede ordmærke og figurmærke anapurna, at selskabet er indehaver
af det internationale ordmærke anapurna equipement og at indehaveren af eu-ord-
mærket anapurna er anapurna gmbh.
                                             - 2 -
de fotografier af jakker af modellen cyrillus, som er fremlagt i sagen, viser, at jakkerne er
påført mærket anapurna samt domænenavnet www.anapurnaequipement.com efterfulgt
af ordene ”registered trade mark”.
anbringender
parterne har gentaget deres anbringender.
extreme land scandinavia aps og a har for højesteret supplerende anført, at artextyl alene
har registreret varemærket anapurna i frankrig, men ikke i danmark eller andre lande, og
at eu-varemærket anapurna tilhører anapurna gmbh. artextyl har derfor ikke doku-
menteret at have nogen påtaleret vedrørende extreme land scandinavias salg af jakkerne af
modellen cyrillus og brug af varemærket og selskabsnavnet anapurna.
artextyl sarl har heroverfor anført, at selskabet er indehaver af eu-ordmærket ana-
purna. domænenavnet www.anapurnaequipement.com henviser til artextyls hjemmeside,
og det forhold, at jakkerne af modellen cyrillus er påført domænenavnet, understøtter artex-
tyls synspunkt om, at jakkerne oprindelig blev fremstillet på artextyls bestilling.
højesterets begrundelse og resultat
i det parti jakker, som extreme land scandinavia aps (tidligere geographical norway aps)
købte af top garments enterprises ltd., var der en del jakker, der ikke var påført varemærket
geographical norway, men var påført varemærket anapurna og domænenavnet
www.anapurnaequipement.com. artextyl sarl har ikke dokumenteret, at selskabet har ret-
ten til varemærket anapurna i danmark. det fremgår af sagen, at extreme land scandi-
navia i annoncer, på hjemmesiden og som registreret binavn brugte kendetegnet ana-
purna, og det må lægges til grund, at denne brug af kendetegnet hidrørte fra extreme land
scandinavias samarbejde med artextyl, der er indehaver af rettighederne til det i frankrig
registrerede varemærke anapurna og det internationale varemærke anapurna equi-
pement. efter henvendelse fra den kinesiske producent og uden at kontakte artextyl købte
extreme land scandinavia jakkerne og solgte dem på trods af artextyls protest i mail af 18.
januar 2012. højesteret finder, at extreme land scandinavia under disse omstændigheder var
uberettiget til uden artextyls samtykke fortsat at bruge varemærket anapurna og domæ-
                                                 - 3 -
nenavnet www.anapurnaequipement.com som kendetegn og navn i sin virksomhed, herunder
ved salget af jakkerne, jf. markedsføringslovens § 1 og § 18.
med denne bemærkning stadfæster højesteret dommen i forhold til extreme land scandina-
via.
det var a, der som eneejer af og direktør for extreme land scandinavia traf beslutning om
selskabets retsstridige salg af jakkerne, brug af varemærkerne, selskabsnavnene og facebook-
siden samt registrering af varemærket. højesteret tiltræder herefter, at artextyls påstand 1-4
og 6-8 også er rettet mod og taget til følge i forhold til a personligt.
det må lægges til grund, at a var klar over, at hans beslutning om at købe og videresælge
jakkerne indebar en krænkelse af artextyls rettigheder. højesteret finder, at han derved har
handlet ansvarspådragende, og tiltræder, at artextyls påstand 5 om betaling af vederlag og
erstatning også er taget til følge i forhold til ham personligt.
herefter stadfæster højesteret dommen også i forhold til a.
                                       thi kendes for ret:
sø- og handelsrettens dom stadfæstes.
i sagsomkostninger for højesteret skal extreme land scandinavia aps og a solidarisk betale
50.000 kr. til artextyl sarl.
de idømte beløb skal betales inden 14 dage efter denne højesteretsdoms afsigelse.
sagsomkostningsbeløbene forrentes efter rentelovens § 8 a.
                                          til bekræftelse:
